
     Republika Hrvatska					                   
Općinski sud u Varaždinu
 Varaždin, Kapucinski trg 5
Broj: Pp-498/2025-11

R E P U B L I K A   H R V A T S K A

R J E Š E NJ E

Općinski sud u Varaždinu, po sucu pojedincu Nadi Šumiga, po nacrtu odluke više sudske savjetnice-specijalistice Ide Labaš, uz sudjelovanje Mire Zagorec kao zapisničarke, u prekršajnom postupku protiv okrivljenog Franje Šerbetara iz Ludbrega, Marulićeva 6, povodom zahtjeva za naknadu troškova prekršajnog postupka podnesenog po branitelju Božidaru Klepaču, odvjetniku iz Varaždina, na temelju članka 140. stavka 2. Prekršajnog zakona (Narodne novine broj: 107/07, 39/13, 157/13, 110/15, 70/17, 118/18 i 114/22), 20. srpnja 2026.

r i j e š i o   j e

I.	Po zahtjevu okrivljenog Franje Šerbetara podnijetom po branitelju Božidaru Klepaču, odvjetniku iz Varaždina, na ime naknade troškova obrane priznaje se iznos od 250,00 (dvjesto pedeset) eura.

II.	Nalaže se Odjelu za materijalno-financijsko poslovanje ovog suda da na teret proračunskih sredstava isplati priznati iznos troškova postupka od 250,00 (dvjesto pedeset) eura na račun branitelja Božidara Klepača, odvjetnika iz Varaždina, Jalkovečka 1, IBAN: HR3723600001101752088, otvoren kod Zagrebačke banke d.d.

Obrazloženje

1. Kod ovog suda proveden je prekršajni postupak protiv okrivljenog Franje Šerbetara zbog prekršaja iz članka 286. stavak 12. Zakona o sigurnosti prometa na cestama, a koji je pravomoćno okončan na način da je okrivljenik presudom od 30. listopada  2025., pravomoćne 11. prosinca 2025., oslobođen optužbe.

2. Okrivljenik je nakon toga u propisanom roku, po svojem branitelju, podnio zahtjev za naknadu troškova obrane radi zastupanja na ročištu 29. listopada 2025. u iznosu od 200,00 eura uvećano za PDV u iznosu od 50,00 eura, a koji troškovi ukupno iznose 250,00 eura.
 
3. Zahtjev je u cijelosti osnovan.

4. Sud je izvršio uvid u spis i uzeo u obzir vrijednosti radnje branitelja određenih odredbama Tarife o nagradama i naknadi troškova za rad odvjetnika i to Tbr. 5. točke 3. u vezi Tbr. 4. točke 1. ("Narodne novine" broj 91/04, 37/05, 59/07, 148/09, 101/12, 142/12, 103/14, 118/14, 107/15, 37/22, 126/22 i 138/23) te je okrivljeniku priznat zatraženi trošak zastupanja na ročištu 29. listopada 2025. u iznosu od 200,00 eura, s obzirom na vrijednost boda prema Tbr.54. od 2,00 eura, te PDV u iznosu od 50,00 eura, dakle trošak u ukupnom iznosu od 250,00 eura. 

5. Budući da je okrivljenik oslobođen optužbe, troškovi prekršajnog postupka imaju se isplatiti iz sredstava ovog suda, na temelju članka 140. stavka 2. Prekršajnog zakona. 

U Varaždinu 20. srpnja 2026.

             Zapisničarka						                     Sutkinja
            Mira Zagorec,v.r.                                                                       Nada Šumiga,v.r.
				
Nacrt odluke izradila viša sudska savjetnica-specijalistica 
Ida Labaš


Uputa o pravu na žalbu:
             Protiv ovog rješenja može se podnijeti žalba u roku od 3 (tri) dana po primitku rješenja. Žalba se predaje ovom sudu pismeno u 2 (dva) istovjetna primjerka, a o istoj će odlučivati Visoki prekršajni sud Republike Hrvatske u Zagrebu. 

Dostavna naredba:
1. Okrivljenom: Franjo Šerbetar, Ludbreg, Marulićeva 6
2. Branitelju: Božidar Klepač odvjetnik iz Varaždina, Jalkovečka 1
3. Odjel za materijalno-financijsko poslovanje ovog suda - po pravomoćnosti
4. Spis


Za točnost otpravka – ovlašteni službenik:
Mira Zagorec

